Liste over dyr i norrøn mytologi

Liste over dyr i norrøn mytologi inneholder navn på dyrefigurer som omtales i den norrøne mytologien. For enkelte av figurene kan det være vanskelig å si om det er personifiserte guder (æser) eller jotner i dyreham, eller om det dreier seg om dyr.

Mytologiens primærkilder
De tidligste kildene for de ulike figurene i norrøn mytologi er skaldediktene, som Ynglingatal og Haustlong av Tjodolv den kvinværske og Håkonarmål av Øyvind Skaldespiller. Viktigere for å se sammenheng i det mytologiske bildet er de to samlingene av eddadikt Den eldre Edda og Den yngre Edda. Gylvaginning, første del av den yngre (Snorre-)Edda gir oversikten, og lista er supplert noe med andre kilder.

Avgrensing av lista
Lista omfatter de dyrefigurene som omtales i kildene Den eldre Edda, Den yngre Edda og fornaldersagaene. 

Liste

 Navn  Norrønt navn  Art og rolle  Kilder Allsvinn  Alsviðr, «veldig rask»  En av de to hestene som drar solvogna over himmelen  Gylvaginning Arvaker  Árvakr, «tidlig våken»  En av de to hestene som drar solvogna over himmelen  Gylvaginning Audhumbla  Auð(h)umbla  Kua som fødde opp Yme og slikket fram Bure fra de saltdekte steinene i Ginnungagap  Gylvaginning Dunøyr  Duneyrr  Hjort som beiter i asken Yggdrasil  Gylvaginning, Grimnesmål Duratro  Duraþrór  Hjort som beiter i asken Yggdrasil  Gylvaginning, Grimnesmål  Dvalin  Dvalinn   Hjort som beiter i asken Yggdrasil  Gylvaginning, Grimnesmål  Dåin  Dáinn   Hjort som beiter i asken Yggdrasil  Gylvaginning, Grimnesmål Eiktyrne  Eikþyrnir  En hjort som beiter på taket av Valhall sammen med geita Heidrun  Grimnesmål Fenrisulven  Fenrisúlfr eller Fenrir  En diger ulv, sønn av Loke, som skal drepe Odin under Ragnarok  Gylvaginning, Håvamål, Vavtrudnesmål, Loketretta Freke  Freki, «den grådige»  En av Odins to ulver som bringer ham nyheter  Grimnesmål Garm  Garmr  Hunden til dødsgudinnen Hel som vokter inngangen til dødsriket  Gylvaginning, Grimnismål Gere  Geri, «den grådige»  En av Odins to ulver som bringer ham nyheter  Grimnesmål Gullfakse  Gullfaxi, «gullmanen»  Hesten til jotnen Rungne, den raskeste hesten i hele Jotunheimen  Skaldskaparmål Gyllenbuste  Gullinbursti, «gyllen bust»  Eller Slidrungtanne, guden Frøys trekk- eller ridegris som han fikk av dvergen Brokk  Gylvaginning, Hyndluljod Gulltopp  Gulltoppr  Hesten til Heimdall  Gylvaginning, Nafnaþulur Heidrun  Heiðrún  Ei geit som beiter på taket av Valhall sammen med hjorten Eiktyrne. Det renner mjød fra spenene hennes som einherjene drikker i Valhall.  Gylvaginning, Grimnesmål Hildisvina  Hildisvíni, «kampsvin»  En gris, gudinnen Frøyas ridedyr  Hyndlaljod Hovvarpne  Hofvarpnir  Hesten som Friggs sendebud Gnå rir over himmelen på  Gylvaginning Hugin  Huginn, «tanken»  En av Odins to ravner   Gylvaginning, Grimnsemål Midgardsormen  Miðgarðsormr   Barn av Loke og Angerboda, ormen som omkranser menneskenes verden. Kjemper mot Tor under Ragnarok og de dreper hverandre  Gylvaginning, Hymeskvadet Munin  Muninn, «minnet»  En av Odins to ravner  Gylvaginning, Grimnsemål Nidhogg  Níðhöggr  En slange som ligger rundt rota av treet Yggdrasil  Gylvaginning Ratatosk  Ratatoskr  Ekornet som løper opp og ned i Yggdrasil med nidord mellom Verfolne og Nidhogg  Gylvaginning, Grimnesmål Rimfakse  Hrímfaxi, «rim i manen»  Hesten som drar vogna med Natt over himmelen  Gylvaginning Skinfakse  Skinfaxi, «skinnende man»  Hesten som drar vogna med Dag over himmelen  Gylvaginning Sleipner  Sleipne  Odins hest med åtte bein, den raskeste hesten i verden. Født av Loke som hadde skapt seg om til en hoppe som lokket til seg hingsten Svadilfare  Gylvaginning Svadilfare  Svaðilfari  Hingsten som dro stein og bygget Åsgard. Loke skapte seg om til en hoppe og lokket ham til seg og ble dermed mor til Odins hest Sleipner  Gylvaginning Særimne  Sæhrímnir, «sotet sjødyr»  Galten som hver dag blir slaktet til mat for einherjene i Valhall  Gylvaginning Tanngnjost  Tanngnjóstr, «den som skjærer tenner»  En av Tors bukker som drar vogna hans over himmelen  Gylvaginning Tanngrisner  Tanngrisnir, «den som har glisne tenner»  En av Tors bukker som drar vogna hans over himmelen  Gylvaginning Vêrfolne  Veðrfölnir  En hauk som sitter mellom øynene på ørnen Vidofnir i verdenstreet Yggdrasil  Gylvaginning Vidofnir  Víðófnir  En ørn som sitter i verdenstreet Yggdrasil  Fjolvinnsmål
Litteratur
 Vera Henriksen. Verdenstreet, mennesker og makter i Odins tid. Aschehoug forlag, 1984. ISBN 82-03-11374-5 (ebok av 1993-utgaven fra bokhylla.no)
 H.R. Ellis Davidson. Nordisk mytologi. Bokklubben, 1984. ISBN 82-525-1089-2
 Anders Bæksted. Nordiske guder og helter. Aschehoug, 2002. ISBN 82-03-22632-9
 Eddakvede. Oversatt av Ivar Mortensson-Egnund. Samlaget, 1974. (Norrøne bokverk; 21) ISBN 82-521-0385-5
 Den yngre Edda''. Oversatt av Erik Eggen ; innleiing av Hallvard Magerøy. Samlaget, 1974. (Norrøne bokverk; 42) ISBN 82-521-0163-1